Kuukautiset ja treenaaminen – Menkkahaaste
Menkkahaaste
Osallistu Menkkahaasteeseen
Tietoa Menkkahaasteesta
Materiaalit valmentajille ja urheilijoille
Kerro haasteesta eteenpäin
Kuukautiset – Pikaopas
Kaikki osallistujat
Kuukautiskierto vaikuttaa kehoosi. Treenaaminen ennen kuukautisia, kuukautisten aikana ja niiden jälkeen voi joko helpottaa oloa tai tuntua joskus raskaalta – tämä on yksilöllistä ja riippuu myös kuukautiskiertosi vaiheesta. Asiantuntijamme, Uumajan yliopiston liikuntalääketieteen professori, Lisbeth Wikström-Frisén vastaa alla yleisimpiin kysymyksiin treenaamisesta ja kuukautisista.
Tunnen oloni raskaaksi ennen kuukautisia. Voinko silti treenata?
On aivan normaalia, jos tunnet olosi ennen kuukautisia tavallista raskaammaksi. Se voi johtua kuukautisia edeltävistä PMS-oireista, jotka voivat heikentää tasapainoa. Vältä siinä tapauksessa liikuntaa, joka vaatii paljon koordinaatiota ja tasapainoa. Olosi paranee yleensä muutaman päivän kuluttua kuukautisvuodon alkamisesta, ja voit taas treenata tavalliseen tapaan.
Muista, että voit harrastaa liikuntaa koko kuukautiskiertosi ajan. Kuuntele silti kehoasi ja treenaa vointisi mukaan. Jos vointisi on erityisen huono ja kivut ovat kovia, ota yhteyttä lääkäriin. Apua on saatavilla!
Vaikuttavatko kuukautiset treenituloksiini?
Mitkään tutkimukset eivät ole osoittaneet, että suorituskykysi vaihtelisi kuukautiskierron eri vaiheissa. Joidenkin tutkimusten mukaan voimaharjoittelu voi olla tehokkaampaa, jos sen keskittää kuukautiskierron kahdelle ensimmäiselle viikolle, eli vuodon ensimmäisestä päivästä kierron puoliväliin saakka.
Loukkaannunko helpommin, jos treenaan kuukautisten aikana?
Loukkaantumisriski on korkeampi, jos kärsit kuukautisia edeltävistä PMS-oireista. Ne voivat vaikuttaa tasapainoosi aina ensimmäisiin vuotopäiviin asti. Tasapaino- ja koordinaatio-ongelmat voivat tuntua esimerkiksi hypyissä. Voit ehkäistä loukkaantumisia treenaamalla säännöllisesti tasapainoa, polvien hallintaa ja hyppyjä lajiisi sopivalla tavalla. Keskustele valmentajasi kanssa tasapainoa edistävistä harjoituksista.
Kuukautisten aikana treenaaminen ja kilpaileminen tuntuvat raskailta. Voinko siirtää kuukautisia?
Voit siirtää kuukautisia e-pillereiden tai hormonivalmisteen avulla. Kuukautisia voi siirtää myös pidemmäksi ajaksi. Tällöin on kuitenkin olemassa riski, ettet huomaa, jos kuukautisesi poisjäännin syy onkin esimerkiksi liian vähäinen syöminen treenimäärääsi verrattuna. Pitkällä tähtäimellä kuukautisten poisjäänti ei tee hyvää luuston ja lihasten kehittymiselle. Keskustele nuorten terveyteen erikoistuneen terveydenhoitajan tai gynekologin kanssa siitä, mikä ratkaisu sopii parhaiten juuri sinulle.
Nukun huonosti juuri ennen kuukautisia. Auttaisiko treenaaminen?
Jos nukut huonosti ennen kuukautisia, syynä voi olla kuukautisia edeltävät PMS-oireet. Joillakin univaikeuksiin auttaa aerobinen liikunta, kuten juoksu tai pyöräily. Toisille taas sopivat paremmin rauhalliset ja rennot harjoitukset, kuten meditaatio tai jooga.
Kuukautiskierron seuraaminen auttaa sinua ymmärtämään oireita, jotka johtuvat kuukautisista. Tunnistamalla oireesi voit helpottaa oloasi ja olla stressaamatta asiasta.
Minulla on kovat kuukautiskivut. Pitäisikö jättää treenit väliin?
Voit urheilla, vaikka sinulla olisi kuukautiskipuja, mutta kuuntele kehoasi ja treenaa vointisi mukaan! Toisilla liikunta voi myös parantaa oloa. Jos tarvitset helpotusta koviin kuukautiskipuihin, voit ottaa särkylääkettä. Kysy lääkäriltäsi, mikä lääke sopii parhaiten juuri sinulle ja sinun oireisiisi. Voit myös mukauttaa harjoittelusi kuukautiskiertoosi sopivaksi ja jättää rankimmat treenit kovimpina kipupäivinä väliin. Se on täysin sallittua!
Juttele asiasta valmentajasi kanssa ja sovittakaa treenit kuukautiskiertoosi ja vointiisi sopivaksi.
Jos kipusi ovat erittäin kovia ja haittaavat elämääsi, ota yhteyttä lääkäriin. Sinun ei tarvitse kärsiä kuukautisten vuoksi.
Voivatko kuukautiset loppua, jos treenaan liikaa?
Treenaaminen itsessään ei aiheuta kuukautisten loppumista. Jos urheilet paljon etkä syö riittävästi, et saa riittävästi energiaa. Vaikka söisitkin omasta mielestäsi riittävästi, tulee ruuan olla riittävän ravitsevaa. Jos syöt liian vähän tai väärin suhteessa liikkumiseesi, kehosi stressaantuu. Tämä puolestaan vaikuttaa kehon hormonitasoihin, etenkin estrogeeniin. Kehosi voi joutua epätasapainoon ja kuukautisesi saattavat tällöin jäädä pois. Vääränlainen syöminen saattaa ajan myötä heikentää myös luustoa, jolloin saatat loukata itsesi helpommin. Muista siis syödä riittävästi, kun treenaat.
Kuukautiset voivat olla epäsäännölliset tai jäädä pois, vaikka söisitkin riittävästi. Tällöin kannattaa ottaa yhteyttä lääkäriin.
Minulla on runsas kuukautisvuoto. Vaikuttaako se treenaamiseen?
Jos kuukautisvuotosi on erittäin runsasta, se saattaa aiheuttaa anemiaa. Anemia heikentää veren hapenkuljetuskykyä ja siten myös suorituskykyäsi. Pitkällä aikavälillä se voi myös hidastaa kehitystäsi urheilussa. Itse asiassa runsaat kuukautisvuodot ovat yksi tavallisimpia syitä anemiaan.
Rautapitoiset ruoat, kuten täysjyvätuotteet, liha, paprika ja pinaatti, voivat nostaa rauta-arvojasi. Apteekista on saatavilla myös rautalisää tablettien muodossa. Jos rautapitoinen ruokavalio tai rautalisä eivät auta anemiaasi, kysy neuvoa lääkäriltä tai gynekologilta erittäin runsaan kuukautisvuodon hoitoon. Pidä huolta itsestäsi!
Menkkahaasteen säännöt ja ehdot
Menkkahaasteessa sinä ja joukkueesi tai treeniryhmäsi olette mukana rikkomassa kuukautisiin liittyviä tabuja, jotta kaikki voisivat urheilla samoilla ehdoilla, sukupuolesta ja taustasta riippumatta. Lisäksi teillä on mahdollisuus tulla valituksi kauden voittajaksi ja saada voittaa 1000 euroa kisakassaanne. Ilmoittauduthan Menkkahaasteeseen 7.1.2020 mennessä.
Mitä enemmän joukkueesi tai treeniryhmäsi tekee rikkoakseen kuukautisiin liittyviä tabuja, sitä suuremmat mahdollisuudet teillä on tulla valituksi kauden voittajaksi. Jos haluatte voittaa kilpailun, teidän pitää ottaa haaste vastaan ilmoittautumalla mukaan tällä kampanjasivustolla ja kertoa, kuinka aiotte rikkoa kuukautisiin liittyviä tabuja. Lisäksi teidän on viestittävä sosiaaliseen mediaan tapoja, joilla rikotte menkkatabua. Kauden voittajaksi valitaan joukkue, jolla on tuomariston mielestä paras kuvaus kuukautisiin liittyvien tabujen rikkomisesta ja joka on aktiivinen sosiaalisessa mediassa #menkkahaaste-tunnisteella. Voittajat valitaan säännöllisesti, ja kilpailu on voimassa toistaiseksi.
Voit ilmoittaa kilpailuun rekisteröityyn urheiluseuraan kuuluvan joukkueesi tai treeniryhmäsi. Jokaisessa tiimissä tulee olla mukana tyttöjä. Ilmoittautumisen voi tehdä valmentaja tai joukkueenjohtaja. Ensimmäiset 50 kullekin kaudelle ilmoittautunutta joukkuetta saavat 40 euron arvoisen Libressen tuotepaketin. Jos olet alle 18-vuotias, tarvitset huoltajan luvan kilpailuun osallistumiseen. Essityn työntekijät ja heidän perheensä eivät saa osallistua Menkkahaasteeseen.
Menkkahaasteen järjestää Libresse/Essity, ja kilpailun tuomaristo muodostuu heidän edustajistaan. Tuomaristo valitsee voittajaksi sen joukkueen tai treeniryhmän, joka on tehnyt eniten työtä kuukautistabun rikkomiseksi kuluvana kautena. Tuomariston päätöksestä ei voi valittaa.
Kilpailun palkinto
Jokainen kauden voittajaksi valittu joukkue tai treeniryhmä voittaa 1 000 euroa joukkueen kisakassaan. Kilpailuun ilmoitettu joukkue maksaa voitosta mahdolliset verot. Voittajaksi valitun joukkueen tai treeniryhmän on haastettava viisi muuta joukkuetta tai treeniryhmää mukaan sosiaalisen median kanavissaan ja otettava yksi (1) valokuva joukkueesta ja kuvattava yhdestä kolmeen (1–3) lyhyttä videota Libressen ja Menkkahaasteen sosiaalisen median kanavien käyttöön.
Jos voitatte
Jos sinun joukkueesi tai treeniryhmäsi valitaan kauden voittajaksi, Libresse/Essity ottaa yhteyttä ilmoittautumisen tehneeseen henkilöön ilmoittautumislomakkeessa ilmoitetun sähköpostiosoitteen tai puhelinnumeron avulla. Jos emme tavoita teitä kahden viikon kuluessa voittajan valinnasta, palkinto annetaan toiselle ryhmälle.
Libresse/Essity pidättää itsellään oikeuden käyttää kilpailuun osallistuvaa materiaalia myöhemmin markkinointitarkoituksiin ilman, että tekijällä on oikeus erilliseen korvaukseen. Libresse/Essityllä on näin ollen oikeus tehdä kopioita kilpailuun osallistuvasta materiaalista ja saattaa niitä yleisön saataville alkuperäisessä tai muutetussa muodossa, käännöksenä tai muokkauksena, toisena kirjallisuuden tai taiteen lajina tai toisella tekniikalla missä tahansa maailmassa. Sinulla on vastuu siitä, että sinulla on asianmukaiset hyväksynnät (esim. henkilöiltä, jotka mainitaan, tai muilta työhön vaikuttaneilta henkilöiltä), jotta Libresse voi käyttää kilpailuun osallistuvaa materiaalia edellä mainitulla tavalla.
Kun ilmoitat joukkueesi ja osallistut kilpailuun, suostut samalla siihen, että henkilötietoja tallennetaan ilmoittautumista varten, ja vakuutat, että täysi-ikäinen henkilö on ilmoittanut joukkueen mukaan Menkkahaasteeseen. Takaat myös, että sinulla on joukkueesi jäsenten ja heidän huoltajiensa lupa osallistua kilpailuun. Keräämme henkilötietoja voidaksemme toteuttaa ja käsitellä kilpailuun ja/tai kampanjaan osallistumisen. Kilpailuun osallistujien tietoja tallennetaan ja käsitellään Essity/Libressen tietosuojakäytännön mukaisesti.
Yhteydenpitoon ennen kilpailua tai kampanjaa sekä sen aikana ja jälkeen. Esimerkkejä yhteydenpidosta ovat ilmoittautumisen vahvistaminen, kysymykset ja arvioinnit, voittajan valinta sekä mahdolliset palkinnot (esim. palkintojen maksut tai matkavaraukset).
Tallennettavat henkilötietoluokat
Yhteystiedot (esim. osoite, sähköposti ja puhelinnumero)
Kilpailuun osallistuvassa materiaalissa annetut tiedot
Oikeudellinen velvoite. Käsittely on tarpeen, jotta voidaan huolehtia kummankin osapuolen perustelluista intresseistä hoitaa osallistuminen kilpailuun ja/tai kampanjaan.
Kilpailun/kampanjan voimassaolon aika (mahdollinen arviointi mukaan luettuna).
Kuka on vastuussa keräämistämme henkilötiedoista ja keneen otan yhteyttä, jos haluan tehdä muutoksia?
Yritys: Oy Essity Finland Ab / Libresse
Osoite: Itsehallintokuja 6, 02600 Espoo
Puhelinnumero: 020 303 002 (arkisin klo 9‒11)
Verovelvollisen tunnistenumero: 0165027-5
Sähköposti: libresse.kysymykset@essity.com
Libresse/Essity pidättää itsellään oikeuden hylätä kilpailuun osallistuvan materiaalin, jos epäillään vilpillistä toimintaa. Kilpailu ja siihen liittyvä verkkosivusto ovat käytössä nykyisessä kunnossaan ilman minkäänlaisia takuita.
Mikäli sinulla on kysyttävää Menkkahaasteesta, ota yhteyttä Libresseen sähköpostitse libresse.kysymykset@essity.com tai täältä.